Димитър Бояджиев
Силует

chitanka.info

Налегнат ли го скърби, теготи —

той твърд е и кат смърт студен;

случайна радост ли го посети —

глава оборва натъжен.

Незнайна тма пленила е духът —

отраден лъч тя няма там да пусне —

и той унил ще мине по светът,

без сълзи на очи, без смях на устни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.